Malayahalvøya

Malayahalvøya, tidligere kalt Malakkahalvøya og Chersonesus Aurea («Den gylne halvøya») i antikke kilder, er en halvøy i Sørøst-Asia. Halvøya utgjør det sørligste punktet på det asiatiske fastlandet, og den utgjør den sørligste delen av regionen kalt Indokina. Malayahalvøya er en lang og smal halvøy som strekker seg omtrent  sørover fra Kra-eidet til Cape Piai.

Den thailandske nordre delen av halvøya blir ofte referert til som den thailandske halvøy eller Sør-Thailand, spesielt i natur- og miljøspørsmål. Likeledes refereres det gjerne til den malayiske halvøy eller Vest-Malaysia (herunder også Malaysia Barat og Semenanjung Malaysia) for den søndre delen av halvøya i tilsvarende spørsmål. Disse begrepene må imidlertid ikke forveksles med Malayahalvøya, som omfatter begge disse geografiske regionene.

Malayahalvøya utgjør landtungen som strekker seg sørover fra Thailand og det sørligste Myanmar, mellom Andamanhavet i vest og Malakkastredet sørvest, samt Thailandbukta i nordøst og Sørkinahavet i sørøst, til Malaysias eneste fastland i sør, der halvøya avgrenses av Singaporestredet og Johorestredet, som skiller den fra øy- og bystaten Singapore.

Malayahalvøya har et samlet areal på cirka {{formatnum:230000 km²}}. Politisk er halvøya delt mellom de tre nasjonene Myanmar, Thailand og Malaysia.

 Referanser 
The Editors of Encyclopaedia Britannica (2025, May 2). Peninsular Malaysia. Encyclopedia Britannica. https://www.britannica.com/place/Peninsular-Malaysia

The Editors of Encyclopaedia Britannica (2025, February 7). Malay Peninsula. Encyclopedia Britannica. https://www.britannica.com/place/Malay-Peninsula

Samoh, Abdulloh & SATASOOK, Chutamas & Grootaert, Patrick. (2019). New marine Thinophilus species (Diptera: Dolichopodidae: Hydrophorinae) from the Thai Andaman Sea coast and new records from peninsular Thailand. European Journal of Taxonomy. 2019. DOI: http://dx.doi.org/10.5852/ejt.2019.505

Store norske leksikon (2005-2007): «Malayahalvøya» i Store norske leksikon på snl.no. Hentet 5. mai 2025 fra https://snl.no/Malayahalv%C3%B8ya

 Eksterne lenker 


Kategori:Halvøyer i Asia
Kategori:Myanmars geografi
Kategori:Thailands geografi
Kategori:Malaysias geografi